Ryan Reynolds

Ryan Rodney Reynolds  (født 23. oktober 1976 i Vancouver, Britisk Columbia, Canada) er en canadisk skuespiller. Han er kanskje best kjent gjennom rollen som «Wade Wilson» i Deadpool-filmene.

Biografi 
Reynolds ble født i Vancouver, British Columbia, Canada, som sønn av Tammy, som jobbet med salg og Jim Reynolds, en tidligere profesjonell bokser. Han er den yngste av fire brødre. Reynolds gikk ut fra Kitsilano Secondary School i Vancouver i 1994.

Fra 2002 til 2007 hadde Reynolds et forhold til den kanadiske sangerinnen Alanis Morissette, og de forlovet seg i 2004. I juli 2006 skrev People at paret har skilt lag, men ingen av de to ville bekrefte dette. Det ble senere tatt bilder av Morissette og Reynolds, hånd i hånd i Los Angeles, noe som stoppet ryktene. Men i februar 2007, ble de allikevel enige om å avslutte forholdet.

Han har nylig blitt koplet med skuespillerinnen Scarlett Johansson. I februar, meldte nettstedet perezhilton.com, at de var forlovet, men en representant for Johansson benektet dette ryktet. Reynolds selv kommenterer aldri sitt privatliv.

I oktober 2011, kom nyheten om at Reynolds hadde ingått et forhold med Blake Lively, som spilte sammen med ham i filmen Green Lantern. I juni 2012 kjøpte paret et hus i Bedford i New york. De giftet seg 9. september 2012, i Boone Hall Plantation i Mount Pleasent som ligger i South Carolina. 

Reynolds er en fan av Green Bay Packers og elsker motorsykler. Han eier selv tre stykker: en spesialbygd 2005 Harley-Davidson Springer Softail, en 2006 Ducati Sport 1000,  og en 2005 Confederate.

Skuespillerkarriere 
Reynolds spilte i filmen Van Wilder og den amerikanske fjernsynsserien Pizzagjengen, der han spilte medisin-studenten Michael «Berg» Bergen. Han dukket også opp i Harold & Kumar Go to White Castle som en sykepleier, var med i The In-Laws sammen med Michael Douglas og Albert Brooks, samt den canadiske produksjonen Foolproof og filmen Blade: Trinity i 2004. Året etter spilte han en servitør ved navn Monty i Waiting..., og rollen som Chris Brander i den romantiske komedien Just Friends sammen med skuespillerne Amy Smart og Anna Faris. Han har også vært med i en episode av sykehus-serien Scrubs, der han spilte rollen som Spence, en studiekompis av John Dorian og Christopher Turk.  

Selv om han for det meste har spilt i komedier, spilte også Reynolds den noe mørkere karakteren George Lutz i nyinnspillingen av skrekkfilmen The Amityville Horror. Reynolds gjennomgikk intens fysisk trening for å spille action-rollen som Hannibal King i filmen Blade: Trinity, der han spilte mot skuespillere som Wesley Snipes og Jessica Biel. Han har også spilt en FBI agent sammen med Ray Liotta i thrilleren Smokin' Aces. Ryan spilte rollen som Will Hayes i Helt sikkert, kanskje som har premiere i 2008.

I et intervju i mars 2005, snakket Reynolds om sin interesse og engasjement i en mulig filmtilpasning av tegneserien om figuren Deadpool sammen med manusforfatteren David S. Goyer. og også om muligheten for å spille tegneseriefiguren Lynet  også kjent som Wally West i en ny filmversjon av den populære tegneseriefiguren fra DC comics. Reynolds fikk dermed rollen som Deadpool i X-Men spinoff-filmen, X-Men Origins: Wolverine som hadde premiere i 2009.

Høsten 2007 stilte Reynolds opp på fremsiden av magasinet Naked Eye, et velkjent pop-kultur magasin. Da det er basert i hans hjemland Canada, hadde Reynolds karriere med dette kommet full sikrel, med stjernestatus i USA, før han ble anerkjent i sitt hjemland som en populær og viktig skuespiller. Mange ga han etter hvert merkelappen som den «nye Hugh Grant».

Det er også kjent at regissøren Anne Fletcher, har engasjert Reynolds til sin siste romantiske film «The Proposal» eller «Frieriet» der han skal spille mot Sandra Bullock. I filmen skal Reynolds spille en mann som blir nødt til å gifte seg med sin egen kvinnelige sjef slik at hun i tur unngår å bli deportert til Canada.

Filmografi

Filmer 
 
 2018 – Deadpool 2 … Wade Wilson/ Deadpool 
 2017 – Life … Rory Adams
 2016 – Deadpool … Wade Wilson / Deadpool
 2016 – Criminal
 2015 – Self/less... Young Damian
 2014 – Highlander … The Highlander
 2013 – Big Eyes … Walter Keane
 2013 – Turbo … Turbo (stemme)
 2013 – R.I.P.D. … Nick Walker
 2013 – Croods … Guy (stemme)
 2012 – Ted … Jared (ukredittert)
 2012 – Safe House … Matt Weston
 2011 – The Change-Up .... Mitch Planko
 2011 – Green Lantern .... Hal Jordan / Green Lantern
 2010 – Buried .... Paul Conroy
 2009 – Paper Man .... Captain Excellent
 2009 – Adventureland .... Mike Connell
 2009 – The Proposal .... Andrew Paxton
 2009 – X-Men Origins: Wolverine .... Wade Wilson
 2008 – Fireflies in the Garden .... Michael Taylor
 2008 – Definitely, Maybe .... Will Hayes
 2008 – Chaos Theory .... Frank Allen
 2007 – The Nines .... Gary / Gavin / Gabriel
 2006 – Smokin' Aces .... Richard Messner
 2005 – Eat This! .... Monty
 2005 – Just Friends .... Chris Brander
 2005 – The Amityville Horror .... George Lutz
 2004 – Blade: Trinity .... Hannibal King
 2004 – Harold & Kumar Go to White Castle .... Male Nurse
 2003 – Foolproof .... Kevin
 2003 – Til døden skiller oss ad .... Mark Tobias
 2002 – Buying the Cow .... Mike Hanson
 2002 – Van Wilder .... Van Wilder
 2001 – Finder's Fee .... Quigley
 2000 – Wee All Fall Down .... Red Shoes
 2000 – Big Monster on Campus .... Karl O'Reilly
 1999 – Dick .... Chip
 1999 – Coming Soon .... Henry Lipschitz
 1997 – Life During Wartime .... Howard Ancona
 1993 – Ordinary Magic .... Ganesh / Jeffrey

Fjernsyn 
 2007 – My Boys .... Hams, 1 episode
 2005 – School of Life .... Mr. D
 2004–2005 – Zeroman .... Ty Cheese, 14 episoder
 2003 – Scrubs .... Spence, 1 episode
 1998–2001 – Pizzagjengen .... Berg, 81 episoder
 1998 – Tourist Trap .... ?
 1995–1998 – Outer Limits .... Paul Nodel, 3 episoder
 1996 – In Cold Blood .... Bobby Rupp, ukjent antall episoder
 1996 – "The John Larroquette Show .... Tony Hemingway, John's Son, 1 episode
 1996 – Sabrina the Teenage Witch .... Seth
 1996 – When Friendship Kills .... Ben Colson
 1996 – The X-Files .... Jay 'Boom' DeBoom, 1 episode
 1995 – Lonesome Dove: The Outlaw Years .... Griffin, 1 episode
 1995 – The Marshal .... Rick, 1 episode
 1995 – I stillhetens tjeneste .... Andy
 1993–1994 – The Odyssey .... Macro, 14 episoder
 1994 – My Name Is Kate .... Kevin Bannister
 1993 – "Hillside .... Billy Simpson, 13 episoder

Referanser

Eksterne lenker 
 
 
 Ryan Reynolds' writings on HuffPost

Canadiske skuespillere
Personer fra Vancouver